open-index/open-wikipedia-markdown huggingface dataset:
Фулгефона

[мини|десно|290п|Ледникот [Бондхус]]
мини|десно|290п|Поглед надолу од ледникот

**Фулгефона**  е збирен поим за три висорамнински ледници во Хардангер во округот Хордалан, Норвешка:

* Северна Фулгефона (26&nbsp;км2)
* Средна Фулгефона (11&nbsp;км2)
* Јужна Фулгефона (167&nbsp;км2), трет по големина во копнена Норвешка.

Ледничката група во 2006 зафаќала вкупна површина од 207&nbsp;км2. Во мај 2005 е основан Националниот парк Фулгефона, со што ледниците и околното подрачје добиле државна заштита.

Во северниот дел на ледникот има летен скијачки центар. Најголемите ракави на Фулгефона се Бломстелскард, Бондхус и Буар. Од 1960 до денес, промените во Блостелскард (јужниот крај на Фулгефона) се незначајни. Меѓутоа, посеверните ракави Бондхус и Буер растеле кон крајот на 1990-тите, за да почнат да се повлекуваат во 2000 г.

## Поврзано
* Список на ледници во Норвешка

## Наводи

## Надворешни врски

* За Фулгефона  - Водостопанска управа на Норвешка

Категорија:Ледници во Норвешка
Административна поделба на Турција

мини|десно|300п|Карта на пописните региони во Турција
мини|десно|300п|Карта на окрузите во Турција
**[[Турција]]** се дели на следниве административни единици (по хиерархиски редослед):
*Покраини 
**Окрузи 
***Села
****Маала

Покрај ова, земјата е поделена на 7 пописни региони, кои немаат административна улога, туку служат само за статистички цели.

## Поврзано
* Региони во Турција
* Покраини во Турција
* Окрузи во Турција
* Список на градови во Турција


Категорија:Списоци за Турција
Корурски јазик

**Корурскиот**, или познат како **ануски** или **корурнуски**, е австронезиски јазик кој се зборува во Индонезија, на островот Нова Гвинеја. Јазикот е дел од подгрупага на сармски  јазици од групата на западноокеански јазици.

## Наводи

## Поврзано

*Западноокеански јазици
* Океански јазици

## Надворешни врски
* 

Категорија:Сармски јазици
Делич (округ)

**Делич** () — поранешен округ во сојузната покраина Саксонија, Германија. Се граничел со (од исток надесно) окрузите Торгау-Ошац и Мулдентал, слободниот град Лајпциг, округот Лајпциг и покраината Саксонија-Анхалт (окрузи Зале, Анхалт-Битерфелд и Витенберг).

## Историја

По Виенскиот конгрес во 1815 година, Саксонија била принудена да даде голем дел од својата територија на Прусија. Пруската влада основала окрузи во новододелените земји, меѓу нив и округот Делич.

Државата Прусија била распуштена на крајот на нацистичката ера и била основана новата покраина Саксонија-Анхалт, каде Делич припаѓал. Во 1953 година, владата на Источна Германија ги распуштила сите покраини. Тие биле повторно воспоставени по повторното обединување на Германија во 1990 година, но Делич и Ајленбург (два окрузи создадени од поранешниот округ Делич) биле првично доделени на Саксонија, наместо на Саксонија-Анхалт. Двата окрузи биле споени повторно во 1994 година и ги создале сегашните граници.

Во август 2008 година, како дел од реформата на окрузите во Саксонија, окрузите Делич и Торгау-Ошац биле споени во новиот округ Северна Саксонија.

## Географија

Округот се наоѓал во триаголникот помеѓу метрополите Лајпциг, Хале и Битерфелд. Се состои од низински пејзаж, кој главно се употребува во земјоделски цели. Постои многу мала урбанизација во округот. Реката Мулде тече низ најисточниот дел од округот. На источните брегови се наоѓа **Дибен** (*Dübener Heide*), природен парк кој се протега оттука на исток и на север.

## Грб

## Градови и општини

## Надворешни врски
* Официјална страница  
* Природен парк Дибен
Торгау-Ошац

**Торгау-Ошац** () — поранешен округ во сојузната покраина Саксонија, Германија. Се граничел со (од север надесно) округот Витенберг во Саксонија-Анхалт, округот Елба-Елстер во Бранденбург и окрузите Риза-Гросенхајн, Дебелн, Мулдентал и Делич.

## Историја

Округот бил создаден во 1994 година со спојувањето на претходните окрузи Ошац и Торгау и шест општини од поранешниот округ Ајленбург. Во август 2008 година, како дел од реформата на окрузите во Саксонија, окрузите Делич и Торгау-Ошац биле споени во новиот округ Северна Саксонија.

## Географија

Главна река во округот е Елба. Пејзажот е доминантно низински со повеќе природни паркови низ округот.

## Грб

## Градови и општини

## Надворешни врски
* Официјална страница
Австралиски Македонци

**Македонци во Австралија** или **Австралиски Македонци** — едно од поголемите етнички малцинства во државата со над 100.000 припадници. Според ОМД во Австралија има околу 200.000 Македонци. Најголема имиграција на Македонците има за време на Грчката граѓанска војна и Втората светска војна. Исто така голем број на миграции од Македонија во Австралија има во 60-тите и 70-тите години на XX век.

## Население

На пописот од 2011 година, 40.222 жители на Австралија се наведени како родени во Република Македонија.Вкупно 93.570 жители се изјасниле со македонско потекло, или сами или во комбинација со друго потекло. Дополнително, 68.843 жители зборувале македонски дома. Во 2001 година, Македонија била 26-то најзастапено родно место во Австралија.

## Наводи
Сент Џозеф (Барбадос)

Парохијата **Свети Џозеф** е парохија на Барбадос на источната страна од островот. Во парохијата се наоѓаат две од многуте ботанички градини во државата - Цветната шума и градините Андромеда.

Главен и најголем град во парохијата е Батшеба.

Една од највисоките точки на островот е врвот Чимборазо. Во Сент Џозеф исто така се одржуваат и голем број на натпреварувања во сурфање.

## Парохии што граничат со Сент Џозеф
* Сент Ендру - *Север*
* Сент Џорџ - *Југ*
* Сент Џон - *Југоисток*
* Сент Томас - *Запад*

Категорија:Парохии во Барбадос
Сент Џон (Барбадос)

Парохијата **Сент Џон** е парохија на Барбадос на источната страна од островот. Во парохијата се наоѓа едно од средните училишта на островот, The Lodge School.

Во парохијата исто така се наоѓа и црквата Сент Џон, која има неверојатен поглед кон Атлантскиот Океан. Во југоисточниот агол, крајбрежјето е свртено кон север наместо кон југ, формирајќи го малиот Консетски Залив.

Основното училиште во парохијата е најстарото училиште на Барбадос, кое е изградено пред повеќе од 100 години.

## Знаменитости
Една од знаменитостите во парохијата Сент Џон е "**Ashford птичјиот парк**" кој е птичји и животински храм од околу 80 хектари

## Парохии што граничат со Сент Џон
* Сент Џорџ - *Запад*
* Сент Џозеф - *Север*
* Сент Филип - *Југоисток*

## Наводи

Категорија:Парохии во Барбадос
Сент Џорџ (Барбадос)

Парохијата **Сент Џорџ** е парохија која се наоѓа во внатрешноста на островот Барбадос. Таа е една од двете континентални парохии, заедно со парохјата Сент Томас северно од неа.

Парохијата се граничи со дури шест од единаесетте парохии, најмногу од било која друга парохија.

## Парохии што граничат со Сент Џорџ
* Крајст Чрч - *Југ*
* Сент Џон - *Североисток*
* Сент Џозеф - *Север*
* Сент Михаел - *Запад*
* Сент Филип - *Исток*
* Сент Томас - *Северозапад*

Категорија:Парохии во Барбадос
Робертина Мечевска

**Робертина Мечевска** (родена на 16 ноември 1984 во Струга, Република Македонија) — македонска ракометарка. Таа игра за ЖРК Металург и за Женската ракометна репрезентација на Македонија, на позицијата пивот (пикер).

Нејзини поранешни клубови се: Еуростандард Ѓорче петров, Кометал Ѓорче Петров, и Мили Пијанго од Турција. Во ЖРК Металург е од 2009 година.

## Наводи

Категорија:Живи луѓе
Категорија:Родени во 1984 година
Категорија:Македонски ракометарки
Категорија:Луѓе од Струга
Франкентал (појаснување)

**Франкентал** е германско име, кое може да се однесува на:

* Франкентал, град во Рајнска област-Пфалц, Германија
* Франкентал (Саксонија), општина во Саксонија, Германија
* Ханс Франкентал (1926-1999), преживеан од Холокаустот
Станислав Тилих

**Станислав Тилих** (лужички: *Stanisław Tilich*; ; р.  во Нојдерфел близу Каменц) — германски политичар на CDU. Тој е министер-претседател на сојузната покраина Саксонија. Тилих има лужичко потекло и живее во Паншвиц-Кукау, кој се наоѓа на околу 35 километри североисточно од Дрезден, близу Каменц.

Тилих студирал градежништво и возачки техники на Технолошкиот универзитет во Дрезден по завршувањето на неговата матура во лужичката гимназија во Бауцен во 1977 година. Тој дипломирал на универзитетот со инженерска диплома во 1984. Тилих бил вработен во окружната администрација на Каменц помеѓу 1987 и 1989. Подоцна станал претприемач.

Станислав Тилих ѝ се придружил на CDU (Источна Германија) во 1987 и станал член на CDU по повторното обединување на Германија во 1990 година. Тој бил член на Народното собрание во 1990 и бил делегиран како набљудувач во Европскиот парламент помеѓу 1991 и 1994. Тој ѝ се придружил на Европската народна партија и бил член на Европскиот парламент помеѓу 1994 и 1999, каде бил задолжен за буџетот на Европската Унија.

Тилих бил министер во владата на Саксонија од 1999. Тој бил *покраински министер за сојузни и европски работи* до 2002, кога станал *покраински министер и шеф на покраинското канцеларство*. Во 2004 станал саксонски *покраински министер за животна средина и земјоделство*. Тој бил саксонски *покраински министер за финансии* од 2007 и бил член на Ландтаг на Саксонија од 2004.

Тилих бил предложен од Георг Милбрат на 14 април 2008 да стане негов наследник како министер-претседател на Саксонија. Парламентот на Саксонија го избрал на 28 мај 2008. Тој е прв лужички министер-претседател во повеќе од илјадогодишната лужичко-германска соработка во Саксонија.

Покрај неговиот мајчин јазик горнолужички, Тилих течно говори германски, чешки и многу добро полски. Неговата жена знае полски од дома - таа е половина Полјачка, половина Лужичка Србинка. Неговиот татко бил принуден работник, кој се населил во Лужица по Втората светска војна и се оженил за лужичка жена.

## Надворешни врски

* Landtag of Saxony: Vita of Stanislaw Tillich MdL
* Bloomberg: German State Premier Milbradt Quits After SachsenLB

Категорија:Родени во 1959 година
Категорија:Живи луѓе
Категорија:Политичари на Христијанската демократска унија (Германија)
Категорија:Германски политичари
Категорија:Лужички Срби
Незагрозен вид

мини|десно|300п|Графичка претстава на статусот

**Незагрозен вид** (или *најмала загриженост*; крат. **LC**, од анг. *Least Concern*) — заштитна категорија на Меѓународниот сојуз за заштита на природата (МСЗП, IUCN) што им се доделува на видовите (или пониските таксони) што се безбедни и многубројни, па затоа не се сметаат за загрозени, речиси загрозени или (пред 2001) зависни од заштита. Тука спаѓа голем број на мошне застапени видови како обичниот гулаб, медоносната пчела, тигрест комарец, смрека, луњата полжавојатка, светото рибарче, викуњата, домашниот глушец, како и самиот човек.

За да го добие овој статус, еден вид мора да се оцени според бројноста на единките и нивните животни околности. За таа цел се врши непосредно или посредно разгледување на ризиците од загрозување и изубмирање врз основа на распределбата.

Иако „најмала загриженост“ не е дел од самиот црвен список на МСЗП, списокот од 2006 сепак ја доделува оваа категорија ма 15.636 таксони. Во оваа категорија влегуваат вкупно 14.033 животински видови (каде спаѓаат и неутврдени видови како жабата од родот *[[Philautus]]*). Покрај ова, во класата влегува и 101 животински подвид, како и 1.500 растителни таксони (1.410 видови, 55 подвидови и 35 вариетети). Наведени се и две животински поднаселенија: австралазиските и јужноафриканските бодликави морски кучиња (вид ајкули). Во категоријата нема габи и протисти, што е разбирливо земајќи предвид дека МСЗП има проценето само четири вида од тие две царства. Во 2008 овој статус го добил и човекот, по формална проценка на светското население.

## Слични класификации
*COSEWIC: **NAR** (*Not At Risk* = „вон ризик“)
*NatureServe:  **G5** (*Secure* = „безбеден“)
*WWF - **RS** (*relatively stable/relatively intact* = „релативно стабилен/релативно недопрен“) за екорегиони.

## Поврзано
* Заштитен статус
* :Категорија:Незагрозени видови според МСЗП

## Наводи

## Надворешни врски
* Список на незагрозени видов според наоѓањето на Загрозени видови на Црвениот список на МСЗП 


Незагрозени
Кајепски јазик

**Кајепскиот**, или познат како **самапски**, е австронезиски јазик кој се зборува во Папуа Нова Гвинеја, во покраините Источносепичка и Кеп. Јазикот е дел од подгрупага на схаутенски јазици од групата на западноокеански јазици.

## Наводи

## Поврзано

*Западноокеански јазици
* Океански јазици

## Надворешни врски
* 

Категорија:Схаутенски јазици
Evergreen 96 Radio

**Evergreen 96 Radio** е интернет радио кое започна со емитување на програма во јануари 2012 година од Битола, Македонија. Радиото најповеќе емитува таканаречена *евергрин музика* од стилот на реге, рок, поп, електронска музика итн. Низ својата полна програма содржи легендарни песни од минатото кои оставиле голема трага кај слушателите и се слушани до ден денес. Од март 2012 година радиото води кампања *I am Macedonian and I want to go home!* () која демантира сите украдени историски артефакти во странските музеи да се вратат во Македонија каде што припаѓаат. Радиото е изработено на *Web Stars* бесплатни домеини. Радиото пушта исклучиво песни во својот оригинален формат со висококвалитетен звук.

## Надворешни врски
* Официјална страна

Категорија:Радиостаници во Битола
Категорија:Појавено во 2012 година во Македонија
Сент Томас (Барбадос)

Парохијата **Сент Томас** е парохија на Барбадос, која се наоѓа во средишниот ден на островот. Таа е една од двете континентални парохии (без излез на море), заедно со парохјата Сент Џорџ јужно од неа.

Најголем град во парохијата е градот Велчмен Хол.

## Образование
Во 1997, Владата на Барбадос, заедно со Министерството за Образование, во обид да создаде простор за зголемување на бројот на ученици во средните училишта, го отворила средното училиште Сент Томас, кое било претходник на училиштето Лестер Вон. До денес средното училиште Лестер Вон е едно од најмладите средни училишта, и едно од технолошки најразвиените училишта на Барбадос.

## Интересни места
* Клифтон Хил Моравската црква
* Шарон Моравската црква
* Пештерата на Харисон

## Парохии што граничат со Сент Томас
* Сент Ендру - *Североисток*
* Сент Џорџ - *Југоисток*
* Сент Џејмс - *Запад*
* Сент Џозеф - *Исток*
* Сент Михаел - *Југозапад*

Категорија:Парохии во Барбадос
Петр Јирачек

**Петр Јирачек** (роден на 2 март 1986, во Тухоржице) — чешки поранешен фудбалер, играч од средниот ред.

## Кариера
### Клупска кариера
По почетокот на својата кариера во тимот на Баник Соколов, клуб каде што стигна на 10 години, и ги помина првите две професионални сезони таму, Јирачек направи трансфер во тимот на Викторија П’лзењ. Во тимот на Викторија, тој направи точно 100 настапи во лигата и беше клучен дел во тимот кој ја освои титулата во Чешкото првенство во сезоната 2010-2011, подвиг кој никогаш порано не бил остварен во историјата на клубот. Насловот исто така, им даде можност да играат во Лига на Шампиони 2011/12, во која стигнаа до фазата по групи, и завршија на третото место само зад гигантите ФК Барселона и ФК Милан. Јирачек не играше само во еден натпревар на Европско натпреварување. Тој исто така е освојувач на; Чешкиот куп 2009-10 и Чешкиот Супер Куп 2011.

Во декември 2011 година, Јирачек потпиша четири и пол годишен договор со германскиот Бундеслигаш ВФЛ Волфсбург. Тој веднаш остава добар впечаток откако постигна важен погодок во својата четврта лигашка средба за да му обезбеди триумф од 3-2 на својот тим над  Фрајбург. Тој претрпе повреда на крајот на февруари, која го наведе да пропушти голем број на натпревари и по враќањето да биде на клупата од каде влезе само неколкупати во остатокот од сезоната.

### Репрезентацијата
Во септември 2011 година, тој го направи дебито за репрезентацијата во натпреварот против Шкотска и наскоро стана прв избор во тимот раководен од Михал Билек. Тој го постигна својот прв гол во победата од 1-0 против Црна Гора во баражите за Евро 2012, во кој тие беа подобри и се пласираа на завршницата на Европското Првенство.

Јирачек продолжи да игра клучна улога во својот репрезентација, кој стигна до четврт-финалето на Евро 2012. Тој постигна два гола на првенството, притоа отворајќи го резултатот против Грција уште во третата минута, а го постигна и клучниот погодок за пласман на Чешка во четвртфиналето како прва во групата А, против домаќинот Полска. Јирачек ги одигра сите деведесет минути и во четвртфиналето во кое Чешката репрезентација загуби од Португалија со 1-0.

## Надворешни врски
*Петр Јирачек на soccerway

## Титули
### Викторија П’лзењ
*Чешки Фудбалски Куп: 2009–10
*Чешка лига: 2010–11

Категорија:Фудбалери на ФК Викторија Плзењ
Категорија:Фудбалери на ФК Волфсбург
Категорија:Фудбалери на ФК Хамбургер
Категорија:Фудбалери на ФК Спарта Прага
Категорија:Фудбалери од Бундеслигата
Категорија:Живи луѓе
Категорија:Чешки фудбалери
Категорија:Родени во 1986 година
Јорк Ајленд (Антигва)

**Островот Јорк** е остров во Карипското Море кој припаѓа на островската државата Антигва и Барбуда. Островот е сместен источно  од главниот остров Антигва.

## Наводи

## Надворешни врски
* TravelingLuck- локација 

Категорија:Острови во Антигва и Барбуда
Крамп (остров)

мини|Локациска карта на Антигва и Барбуда
**Островот Крамп** е остров во близина на североисточниот брег на островот Антигва. Островот зафаќа површина од само 20 хектари и е сместен југоисточно од островот Гвана во заливот Мерсес Крик, во близина на градот Ситонс.

## Надворешни врски
* Крамп Ајленд 

Категорија:Острови во Антигва и Барбуда
Пеликан Ајленд (Антигва)

**Островот Пеликан** е остров на државата Антигва и Барбуда кој се наоѓа во близина на североисточниот брег на Антигва, на источниот крај на заливот Мерсес Крик и непосредно на исток од островот Крамп.

## Наводи
*Скот, Ц. Р. (из.) (2005) *Водич: Карибите (5то издание)*. Лондон: Apa Publications.

Категорија:Острови во Антигва и Барбуда
Лонг Ајленд (Антигва)

**Островот Лонг** е остров кој се наоѓа во близина на североисточниот брег на Антигва. Островот се наоѓа во близина на северниот дел од полуостровот Пархам, и е петти најголем остров на Антигва и Барбуда.

## Надворешни врски
* Google Мапи

Категорија:Острови во Антигва и Барбуда
Зорнциг-Аблас

**Зорнциг-Аблас** () — село и поранешна општина во округот Северна Саксонија, во Саксонија, Германија. Од 1 јануари 2011 година е дел од градот Мигелн.

Категорија:Поранешни општини во Саксонија
Категорија:Села во Саксонија
Категорија:Северна Саксонија
Мигелн

**Мигелн** () — град во округот Северна Саксонија, во сојузната покраина Саксонија, Германија. Се наоѓа 9 километри југозападно од Ошац и 14 километри северозападно од Дебелн.

## Географија

Мигелн се наоѓа на скоро иста оддалеченост од Лајпциг и Дрезден, по 50 километри од секој град. Мигелн не се наоѓа директно на некоја поважна сообраќајница, но 10 километри јужно од Мигелн постои пристап на автопатот А14 и 10 километри на север се наоѓа пристап до сојузниот автопат Б6, близу до Ошац. Најблиската железничка станица се наоѓа во Ошац.

## Историја

Првите историски докази за Мигелн се пронајдени во документ од 984 година. Населението тогаш било главно сочинето од Лужички Срби. Во 1064, Мигелн паднал во власта на бискупијата Мајсен и во 1256, Мигелн ги добил правата за одржување пазар.

* 1261: Замокот Руетал (*Schloss Ruhethal*) бил изграден.
* 1325: Лужичкиот јазик бил забранет.
* 1429: Уништување на Мигелн од Хуситите.
* 1542: Првата протестантска служба била одржана во Мигелн.
* 1561: Бискупот Јохан Деветти од Мајсен и од Хаугвиц му го доделил правото на градот за придружба.
* 1581: Бискупот Јохан Деветти, последниот католички бискуп од Мајсен преминал во протестанство. Тој живеел во Мигелн и го добил замокот Руетал и поранешниот манастир Мариентал во Зорнциг на доживотна употреба.
* 1618-1648: Во текот на Триесетгодишната војна, Мигелн бил уништен од шведските трупи и поголемиот дел од жителите изумреле од епидемијата на чума. Само 67 жители од околу 700 преживеале.
* 1735: Градските права биле проширени; добил повисоки и наследни судови (*Ober- und Erbgerichte*) со указ на изборниот кнез (*kurfürstliches Amt*).
* 1834: Последната градска порта била отстранета.
* 1875: Мигелн бил приклучен кон административниот округ Ошац (*Amtshauptmannschaft Oschatz*).
* 1884: Била отворена железницата со тесен колосек, која го поврзала Мигелн со Дебелн, Ошац и Вермсдорф.
* 1945: Во април градот бил окупиран со советски трупи.
* 1968 - 1975: Пругата со тесен колосек постепено била затворана. Најпрвин, сите делови помеѓу Мигелн и Дебелн, потоа делот помеѓу Мигелн и Вермсдорф. (Од 1975 до 1995, преостанатиот дел бил користен единствено за превоз на добра.)
* 1994: Во текот на преструктурирањето на округот, Мигелн бил приклучен кон округот Торгау-Ошац, иако поголемиот дел од граѓаните гласале за округот Дебелн.
* 1995: Патничкиот сообраќај на железницата со тесен колосек на делот Мигелн-Ошац повторно е ставен во функција.

## Знаменитости

* Замок Руетал (*Schloss Ruhethal*)
* Железничка линија со тесен колосек низ Мигелн (*Wilder Robert*)
* Споменик на Хајнрих фон Мигелн на стариот плоштад Јоаким Цеме (2005)

## Наводи

## Надворешни врски

* Официјална страница на градот 

Категорија:Северна Саксонија
Силвер Сити (Божиќен Остров)

200px|thumb|Мапа на Божиќниот Остров со обежаната населба Силвер Сити

**Силвер Сити** е населба на Божиќниот Остров. Во однос на етничката припадност нејзините жители се кинези и Европејци и мал број на малезијци. Населбата била изградена во 1970-тите со алуминиумски/метални куќи кои требало да бидат отпорни на циклони.

## Наводи

Категорија:Божиќен Остров
Прот и Јакинт

**Прот и Јакинт** се христијански светци, ранохристијански маченици кои пострадале во времето на римскиот цар Галиен. Тие биле евнуси на Света Евгенија. Заедно со неа побегнале од нејзиниот татко Филип и биле покрстени од страна на епископот Елиј. Тие и помогнале на Евгенија да се преправи со машко одело и да се замонаши во машки манастир.

Во манастирот живееле одредено време по кое заминале во Рим и преобратиле во христијанство многу луѓе. Прот и Јакинт биле заробени од страна на римските војници како христијани и ги одвеле да се поклонат на римскиот бог Зевс. Според христијанските верувања, кога влегле во храмот статуата на Зевс паднала на земјата и се скршила на неколку делови. По ова било наредено да бидат обезглавени наводно поради магијата која ја направиле кога влегле во храмот. Тие биле погубени во 262 година.

Нивните гробови биле откриени во времето на Папа Дамас I во 366 година. Нивните мошти денеска се наоѓаат во Рим.

## Наводи

Категорија:Египетски светци
Категорија:Ранохристијански маченици
Категорија:Египетски римокатолички светци
Категорија:Христијански светци од 2 век
Категорија:Христијански светци од 3 век
Месроб Машдоц

**Месроб Машдоц** (ерменски: *Մեսրոպ Մաշտոց*) бил ерменски јазичар, просветител, мисионер, теолог и светец на Ерменската Апостолска црква и Ерменската католичка црква. Маштоц е најпознат по создадавање на ерменската азбука во текот на 406 година.

Категорија:Ерменски академци
Категорија:Ерменски преведувачи
Категорија:Преведувачи на Библијата
Категорија:Ерменски светци
Категорија:Римокатолички светци од Ерменија
Категорија:Христијански светци од 5 век
Категорија:Изумители на писма
Категорија:Христијански светци од 4 век
Категорија:Родени во 360 година
Серански јазик

**Серанскиот**, или познат како **сијаски**, е австронезиски јазик кој се зборува во Папуа Нова Гвинеја, во покраината Сандаун. Јазикот е дел од подгрупага на схаутенски јазици од групата на западноокеански јазици. Јазикот се пишува на латиница.

## Наводи

## Поврзано

*Западноокеански јазици
* Океански јазици

## Надворешни врски
* 

Категорија:Схаутенски јазици
Карстен Крон

**Карстен Крон** (; р.  во Дален) — поранешен холандски професионален друмски велосипедист, кој професионално настапувал во периодот 1997-2014 година. Се повлекол од трките на крајот на сезоната 2014.

## Кариера

Крон го покажал неговиот талент како аматер со освојувањето на професионалната Трка околу Дренте во 1996. Тој му се приклучил на младинскиот состав на  во 1997 и освоил голем број аматерски трки во наредните две години. Во 1999, му се придружил на сениорскиот состав. Имал неколку победи, меѓу кои етапата 8, на Денот на Бастилја, на Тур де Франс 2002. Крон и неговиот сонародник, Ерик Декер, завршиле заедно во група од седум луѓе, но Крон ја освоил етапата на неговиот прв Тур де Франс со помошта на поискусниот Декер. Крон ја носел маичката за планински пласман на секоја од трите големи трки, иако неговото водство не траело до крајот.

На 10 август 2005 изјавил дека, до 2007 ќе вози за Саксо Банк. Тој сакал повеќе слобода. „Никогаш не сум рекол дека сакам да бидам водач“, рекол за CyclingNews.com, „Единствено сакам да добивам шанси“. Во март и април 2006, тој бил заеднички екипен капетан за ProTour трките. Завршил во првите десет на Тирено-Адријатико и Трката околу Фландрија. Му помогнал на Френк Шлек да победи на Амстел Голд Рејс со растурањето на потерата, кога Шлек нападнал; Крон завршил четврти. На крајот, Крон завршил на подиум на Флеш Валон, бил трет пред Шлек. Тој исто така бил втор на Амстел Голд Рејс 2009, веднаш зад Сергеј Иванов.

Во 2010, Крон му се приклучил на , но се вратил во  за сезоната 2012.

## Достигнувања

;1996
: 1. Трка околу Дренте
;1997
: 1. Вламсе Пајл
: 1. Етапа 2 Сиркут Франко-Белж
;1998
: 1. Краен пласман Стер дер Белофтен
::1. Етапа 2
: 1. Етапа 6 Сиркут дес Минес
: 1. Етапа 2 Трка околу Навара
: 1. Етапа 3 Трка околу Навара
: 1. Етапа 2 Вуелта а Леон
;1999
: 10. Класика де Алмерија
;2001
: 1. ГП Кантон Аргау
: 3. Шпаркасен Џиро Бохум
: 9. Брабант Пејл
;2002
: 1. Етапа 8 Тур де Франс
;2003
: 1. Етапа 5 Тур ду Поату
;2004
: 1. Трка околу Франкфурт
;2005
: 5. Брабант Пејл
: 9. Омлоп Хет Волк
;2006
: Трка на три земји
::1. Етапа 2
::1. Етапа 5
: 3. Флеш Валон
: 4. Амстел Голд Рејс
: 8. Трка околу Фландрија
;2007
: 4. Трка околу Фландрија
;2008
: 1. Етапа 2 Вуелта а Кастиља и Леон
: 1. Етапа 5 Трка околу Саксонија
: 1. Трка околу Франкфурт
: 5. Џиро ди Ломбардија
: 9. Амстел Голд Рејс
;2009
: 2. Амстел Голд Рејс
: 2. Трка околу Франкфурт
: 4. Курне-Брисел-Курне
: 5. Брабант Пајл
;2010
: 9. Амстел Голд Рејс
;2012
: 5. Краен пласман Тур де л’Еврометропол

## Наводи

## Надворешни врски

* 
* 

Категорија:Родени во 1976 година
Категорија:Живи луѓе
Категорија:Велосипедисти на Летните олимписки игри 2004
Категорија:Велосипедисти на Летните олимписки игри 2008
Категорија:Холандски велосипедисти
Категорија:Холандски етапни победници на Тур де Франс
Категорија:Олимписки велосипедисти на Холандија
Категорија:Луѓе од Куворден
Патрик Окс

**Патрик Окс** (роден на 14 мај 1984, во Франкфурт) — германски фудбалер, десен бек на  Волфсбург.

## Кариера
### Клупска кариера
Окс има поминато две години во вториот тим на Бајерн Минхен, но откако неуспеал да се наметне за првиот тим се преселил во Ајнтрахт Франкфурт во летото 2004 година. Оттогаш па сè до летото 2011, Окс одиграл 202 натпревари за Ајнтрахт во 6 сезони во Бундеслигата (неиграл само во првата сезона за време на својот престој тука) и постигнал 5 голови. Со текот на сезоните станувал се поважен дел од тимот, прославувајќи се со способноста многу често да се вклучува во нападот и да додава завршни пасови до напаѓачите. Токму поради таа негова способност во времето кога Михаел Скибе бил тренер на клубот, Окс играл понапред, односно како десно крило.

Во сезоната 2010-2011 кога Ајнтрахт испаднал од Бундеслигата, во летниот трансфер-период Окс му се приклучил на Волфсбург за сума од 3 милиони евра. Дебитирал на 29 јули 2011, во поразот со 3-2 од Ред Бул Лајпциг во Купот на Германија заедно со уште неколку нови играчи како Марко Рус (кој исто така дошол од Ајнтрахт), Хасан Салихамиџиќ, Срџан Лакиќ и Кристијан Траш. Во својата прва сезона одиграл само 13 лигашки натпревари. Следната сезона не одиграл ниту еден натпревар за Волфсбург до средината на сезоната, па бил позајмен на Хофенхајм каде одиграл 12 натпревари во Бундеслигата. Во летото 2013 се вратил во Волфсбург имал релативно солидна сезона 2013-14 играјќи на 17 првенствени натпревари од кој на 14 како стартер. На првиот тренинг при подготовките за почетокот на сезоната 2014/2015, Окс сериозно ги повредил лигаментите и ја пропушти целата сезона досега. Тој се вратил на почетокот на март играјќи 3 натпревари за вториот тим на Волфсбург.

### Репрезентативна кариера
Окс е поранешен репрезентативец на Германија во селекција под 21 година, за која одиграл 9 натпревари без постигнат гол во текот на 2005 и 2006 година.

## Надворешни врски

* Патрик Окс на transfermarkt
* Патрик Окс на soccerway
* Патрик Окс на espn
* Патрик Окс  на goal.com

Категорија:Фудбалери на ФК Ајнтрахт Франкфурт
Категорија:Фудбалери на ФК Волфсбург
Категорија:Фудбалери на Хофенхајм
Категорија:Фудбалери од Бундеслигата
Категорија:Живи луѓе
Категорија:Германски фудбалери
Категорија:Родени во 1984 година
Мартин Елмигер

**Мартин Елмигер** (; р.  во Хагендорн) — поранешен швајцарски професионален друмски велосипедист, кој настапувал во периодот 2001-2017.

Станал професионалец во 2001 година со екипата Свис Пост Офис. Елмигер бил член на  од 2002-2006 и на  до 2007 до 2012. Бил забележан на етапа на Тур де Романди 2003, кога завршил втор на втората етапа.

## Кариера

Еден од најдобрите моменти во неговата кариера била победата на Тур Даун Андер во 2007, притоа освојувајќи две победи и победа во генералниот пласман со 3 секунди пред Австралиецот Карл Мензис. Тој ја започнал UCI ProTour 2007 со добра форма, завршувајќи 19. на Е3 Харелбеке, 17. на Гент-Вевелгем и 24. на Париз-Рубе по доживеаниот пад. На етапата 2 на Тур де Романди 2007, Елмигер завршил петти зад етапниот победник Роби Мекјуан. Елмигер ја започнал Тур де Свис 2007 со добра форма, завршувајќи седми на прологот, само 10,82 секунди зад Фабијан Канчелара и пред возачи, како што се Андреас Кледен и Мајкл Роџерс.

На петнаесеттата етапа на Тур де Франс 2014, Елмигер се одвоил со Џек Бауер на 222 километри, но биле достигнати од групата на неколку метри пред целта.

Елмигер го напуштил  на крајот на сезоната 2012 и се приклучил на новата екипа  за сезоната 2013. Бил национален друмски првак во 2001, 2005, 2010 и 2014 година.

## Достигнувања

;2000
: 1. Трка околу Штаузе
;2001
: 1. 20п Национално друмско првенство
;2002
: 1. Сиркуто де Гечо
;2003
: 1. ГП Кантон Аргау
;2004
: 1. Етапа 3 Тур де Лангдок-Русијон
;2005
: 1. 20п Национално друмско првенство
: 1. Етапа 1 (ТТТ) Волта а Каталуња
;2006
: 9. Милано-Санремо
;2007
: 1. 20п Краен пласман Тур Даун Андер
: 1. ГП д’Исберг
;2008
: 2. Национално друмско првенство
: 3. Краен пласман Тур де Пикарди
::1. Етапа 2
;2009
: 3. Монте Паски Ероика
: 4. Краен пласман Тур Даун Андер
: 9. Трка околу Фландрија
;2010
: 1. Тур де ла Сом
: 1. 20п Национално друмско првенство
: 1. 20п Краен пласман Четири дена Динкерк
::1. Етапа 4
;2012
: 10. Четири дена Динкерк
;2013
: 1. 20п Краен пласман Тур ду Лимузен
::1. Етапа 1
: 2. Национално друмско првенство
: 2. Национално хронометарско првенство
: 2. Краен пласман Трка околу Британија
::1. 20п Бодовен пласман
: 8. Краен пласман Четири дена Динкерк
: 9. Краен пласман Трка околу Баварија
;2014
: 1. 20п Национално друмско првенство
: 6. Краен пласман Тур ду Поату-Шарент
: 7. Краен пласман Арктичка трка на Норвешка
: Тур де Франс
::20п Награда за борбеност на етапа 7 и 15
;2015
: 5. Париз-Рубе
: 5. Краен пласман Трка околу Белгија
: 10. Трка околу Фландрија
;2016
: 1. 20п Пласман најдобар швајцарски возач Тур де Свис
: 4. Краен пласман Арктичка трка на Норвешка

### Распоред на резултатите на големите трки

СО = се откажал; — = не учествувал

## Наводи

## Надворешни врски

*  
* 
* 
* 

Категорија:Родени во 1978 година
Категорија:Живи луѓе
Категорија:Швајцарски велосипедисти
Категорија:Велосипедисти на Летните олимписки игри 2004
Категорија:Велосипедисти на Летните олимписки игри 2012
Категорија:Олимписки велосипедисти на Швајцарија
Шарлот (парохија во Свети Винцент и Гренадини)

Парохијата **Шарлот** е административна парохија на островот Свети Винсент и Гренадини. Главен град на парохијата е градот Џорџтаун. Парохијата Шарлот е најголема парохија на Свети Винсент и Гренадини во поглед на површината.

* Површина: 149 км² 
* Население: 38,000 жители (2000 г.)

## Надворешни врски
* Парохии на Свети Винсент и Гренадини, Statoids.com

Категорија:Никулци за Свети Винсент и Гренадини
Категорија:Парохии во Свети Винцент и Гренадини
Сент Ендру (парохија во Свети Винцент и Гренадини)

Парохијата **Сент Ендру** е административна парохија на Свети Винцент и Гренадини, на островот Свети Винцент. Главен град на парохијата е градот Лају.

* Површина: 29 км² 
* Население: 6,700 жители

## Надворешни врски
* Парохии на Свети Винсент и Гренадини, Statoids.com

Категорија:Парохии во Свети Винцент и Гренадини
Гванако

**Гванако** (науч. *Lama guanicoe*;  од ) — јужноамериканско животно од семејството камили (*Camelidae*). Високо е 107-122&nbsp;см (кај плеќите) и тежи околу 90&nbsp;кг. Бојата се разликува многу малку (за разлика од домашната лама), од светлокафеава со темноциметна боја, која постепено се прелева во бела во долниот дел. Имаат сиви лица и мали исправени уши.

## Живеалишта и бројност
мини|десно|300п|Стадо гванака
Матично живеалиште на гванакото се пустите планински предели во Јужна Америка. Се среќаваат по висорамнините во Перу, Боливија, Еквадор, Колумбија, Парагвај, Чиле и Аргентина. Во Аргентина највеќе ги има во Патагонија, и тоа на места како Националниот парк Торес дел Пајне и Огнена Земја. Во овие подрачја тие се најбројни, веројатно бидејќи немаат конкуренција во исхраната од добитокот. Гванакото има животен век од 20 до 25 години.

Во 2011, нивната бројност е проценета на 400.000 до 600.000 единки.

Живеат во стада составени од доминантен мажјак, женки и нивните младенчиња. Младите мажјаци што немаат свое стадо се групираат во посебни „ергенски“ стада. Женските групи се мали (до 10 единки), но машките достигнуваат и до 50 гванака. Кога некој од стадото ќе почувствува опасност, истиот дава сигнал во облик на пискаво блеење за да им соопшти на другите дека треба да бегаат. Мажјакот трча последен, зад стадото, за да ги брани. Трчајќи, гванаката достигнуваат брзина до 56&nbsp;км/ч, честопати по стрмен и карпест терен. Гванаката се одлични пливачи, но имаат и необичен начин на опстанок - лижење на хранливи материи и роса од пустинските кактуси.

Тие се едни од најголемите диви животни во Јужна Америка (заедно со морската крава, тапирот и јагуарот). Имаат само еден природен пердатор - пумата. Кога се во опасност, гванаката почнуваат да плукаат.

Како заштита од опасности, гванакото има дебела кожа на вратот, исто како неговите питоми сродници, ламата и алпаката, како и дивиот сродни, викуњата. Во Боливија, кожата од вратот се користи за изработка на ѓонови во чевларството.

мини|десно|350п|Гванака во националниот парк Торес дел Пајне, Патагонија

## Пород
Откако ќе забремени, женката по 11 месеци раѓа едно младо („чуленго“). Младото може да оди веднаш штом ќе се роди. Машките се бркаат од стадото кога ќе наполнат една година.

## Влакна
Влакната на гванакото се особено ценети поради мекоста и топлината, и се користат за луксузни материјали. Единствено поценета волна е онаа на викуња. Крзното од младенчињата напати се користи како сурогат за крзно од црвена лисица бидејќи тешко се разликува. Како и нивниот домашен потомок, ламата, гванакото има два кожува - горниот има заштитна улога и е погруб, додека долниот е помек, со пречник 16-18 µ најквалитетниот кашмир.

## Поврзано
* Викуња
* Лама
* Алпака

## Наводи

* C. Michael Hogan. 2008. ''Guanaco: Lama guanicoe'', GlobalTwitcher.com, ed. N. Strömberg 
* Estancia La Caledonia Sur, ''Guanacos, The original inhabitants of Patagonia.'' 

## Надворешни врски

* Гванако (''Lama guanicoe'') - Енциклопедија на живиот свет 
* Гванако - Animal Planet 

Категорија:Камили
Категорија:Цицачи на Јужна Америка
Категорија:Зборови што ги нема во ТРМЈ
Чимборасо (покраина)

**Чимборасо** () — покраина на Еквадор, сместена во средишниот дел на еквадорските Анди. Во неа влегува и дел од Националниот парк Сангај. Административен центар е Риобамба. Во покраината се наоѓа и познатиот вулкан  Чимборасо (6.267 м), највисока планина во земјата.

## Кантони
Покраината е поделена на 10 кантони. Населението се однесува на пописот од 2001 г, а површината е изразена во квадратни километри. Даден е и административниот центар на секој кантон.

## Поврзано
* Национален парк Сангај
* Покраини на Еквадор
* Кантони на Еквадор

## Наводи

## Надворешни врски
* Gobierno de la Provincia de Chimborazo , official website 
* Radio Mundial Riobamba 

Категорија:Покраини во Еквадор
Томас Хицлшпергер

**Томас Хицлшпергер** (роден на 5 април 1982 година во Минхен) — поранешен германски фудбалер кој играл во средниот ред. Хицлшпергер поминал дел од почетокот на неговата кариера играјќи во Астон Вила во Англија (краток период на позајмица во Честерфилд), пред да се врати во Германија за да игра за Штутгарт. Во 2010 година тој потпишал за италијанскиот тим Лацио, пред да се врати назад во Англија за да му се приклучи на Вест Хем Јунајтед кон крајот на истата година. По испаѓањето на Вест Хем од Премиер лигата Хицлшпергер се враќа во својата родна земја Германија, потпишуајќи за тимот на Волфсбург. Последно тој играл за Евертон, една сезона 2012-13, по што во септемрви 2013 објавил крај на својата професионална кариера. Како причини за завршувањето на кариерата ги посочил многуте повреди и непостојанството во играта како и големиот број на трансфери во последните години.

Тој, исто така, ја претставувал Германија, одигрувајќи 52 натпревари во кој постигнал 6 гола. Тој бил во составот на Германија и за Светското првенство 2006 година, каде неговата репрезентација била третопласирана.

## Титули
### Штутгарт
*Бундеслига  :  2006-07

Категорија:Живи луѓе
Категорија:Фудбалери од Бундеслигата
Категорија:Фудбалери од Премиер Лига
Категорија:Фудбалери на ФК Астон Вила
Категорија:Фудбалери на ФК Евертон
Категорија:Фудбалери на ФК Штутгарт
Категорија:Фудбалери на ФК Лацио
Категорија:Фудбалери на ФК Вест Хем Јунајтед
Категорија:Фудбалери на ФК Волфсбург
Категорија:Германски фудбалери
Категорија:Носители на Крстот на Орденот за заслуги за СР Германија
Категорија:Родени во 1982 година
Себастијан Шиндцилорц

**Себастијан Шиндцилорц** (роден на 21 јануари 1979 во Крапковице, Шлеска) — поранешен германски фудбалер, играч од средниот ред.

Категорија:Живи луѓе
Категорија:Фудбалери од Бундеслигата
Категорија:Фудбалери на ВФЛ Бохум
Категорија:Фудбалери на ФК Келн
Категорија:Фудбалери на ФК Волфсбург
Категорија:Германски фудбалери
Категорија:Родени во 1979 година
51. северен напоредник

**51. северен напоредник** (**51° СГШ**) — напоредник кој лежи 51 степени северно од екваторот. Минува низ Европа, Азија, Тихиот Океан, Северна Америка и Атлантскиот Океан.

На оваа географска ширина, сонцето грее 16 часа и 33 минути за време на летната долгодневица, а 7 часа и 55 минути за време на зимската краткодневица.

Поширокото подрачје на Лондон може да се опише како просторот помеѓу 51. и 52. напоредник.

## Траса
Почнувајќи од нултиот меридијан (веднаш северно од Шефилдската парк-градина во Источен Сасекс, Англија), па на исток, 51° СГШ минува низ:

:

## Поврзано
*50. северен напоредник
*52. северен напоредник
*51. јужен напоредник

## Наводи

Категорија:Напоредници
Доверски Проток

мини|десно|300п|Доверскиот Проток на карта
мини|десно|300px|Поглед на англискиот брег од Франција

**Доверски Проток** () или **Калеански Проток** () — проток на најтесниот дел од каланлот Ламанш помеѓу Англија и Франција. Нрајкраткото растојание се протега од јужниот карпест ’рт, 6&nbsp;км североисточно од градот Довер во грофовијата Кент, Англија до ’ртот Гри Не близу градот Кале во департманот Па де Кале, Франција. Овој потег е најпопуларната патека за препливување на каналот, бидејќи тука растојанието изнесува само 34 км.

При ведри услови денски може да се забележи спротивниот брег и крајбрежните објекти, а навечер се гледаат светлата од населените места. Ваквата глетка е опеана во „Доверската плажа“ (1867) од Метју Арнолд.

## Бродски сообраќај
мини|десно|300п|Белите доверски карпи
Најголемиот дел од поморскиот сообраќај помеѓу Атлантскиот Океан и Северното и Балтичкото Море минува низ Доверскиот Проток, наместо по подолгиот и поопасен пат околу северот на Шкотска. Овој проток е најпрометниот морски пат во светот, со над 400 стопански пловила дневно. Британската крајбрежна стража деноноќно патролира по подрачјето и налага строг режим на траси.

Покрај интензивниот сообраќај во правецот исток-запад, протокот редовно го преминуваат и траекти што го поврзуваат Довер со Кале и Булоњ. Во 1994 е отворен Евротунелот, кој ги поврзува Англија и Франција со железница на просечна длабочина од 45&nbsp;м под морското дно.

## Поврзано
*Ламанш
*Бели доверски карпи

## Наводи

## Надворешни врски
*Информативна служба за пловидба по каналот  
*Здружение за препливување на каналот 

Категорија:Протоци на Британските Острови
Категорија:Протоци во Франција
Категорија:Кент
Категорија:Па де Кале
Категорија:Ламанш
Категорија:Меѓународни протоци
Категорија:Британско-француска граница
’Рт

мини|десно|300п|’Ртот Корнвол
**’Рт** — копно со значајна големина издадено во вода, обично море. Овој земјиштен облик е претставува забележителна промена во трендот на обликување на брегот. Бидејќи се блиску до брегот, ’ртовите се подложни на природни облици на свлекување, главно предизвикани од плимата и осеката. Поради ова, ’ртот има релативно краток геолошки живот. Нив може да ги образуваат ледници, вулкани, и промени во морското ниво. Кај сите овие начини на образба, ерозијата игра голема улога.

## Список на значајни ’ртови
;Азија
*Кањакумари или Коморин во Тамил Наду, Индија
*Енгањо на Филипините
*Дежњов во Русија (најисточна точка на Азија)
*Баба во Турција (најзападна точка на Азија)

;Африка
*’Рт на Добра Надеж и Иглен ’Рт во Јужна Африка
*Хуби во Мароко
*Cape Three Forks во Мароко
*Гвардафуј во Сомалија
*Зелен ’Рт во Сенегал
*Нуадибу во Мавританија

;Европа
*Ѓухаз во Албанија
*Родонски ’Рт во средна Албанија
*Кабо да Рока во Португалија (западен крај на континентална Европа)
*Кабоде Сао Висенте / Сагрес во Португалија (југозападен крај на континентална Европа
*Аркона во Германија
*Трафалгар во Шпанија кајшто се одиграла познатата Трафалгарска битка (1805)
*Финистере во Шпанија
*Северен ’Рт во Норвешка (северен крај на континентална Европа)
*Рат во Шкотска
*Корнвол во Корнвол
*Гри Не во Франција
*Поант ди Ра во Франција
*Матапан во Грција (најјужен дел на континентална Европа)
*Емине во Бугарија
*Калиакра во Бугарија
*Греко во Кипар
*Сарајбурну во Истанбул, Турција

;Јужна Америка
*Фроворд во Чиле
*Хорн во Чиле
*Сан Роман, најсеверна точка на Парагвана, Венецуела
*Вирхенес во Аргентина

;Северна Америка, Средна Америка и Карибите
*Ен во Масачусетс, САД
*Бретон Ајленд во Нова Шкотска, Канада
*Канаверал во Флорида, САД
*Чарлс во Вирџинија, САД
*Чидли во Њуфаундленд и Лабрадор/Нунавут, Канада
*Кејп Код во Масачусетс, САД
*Колумбија, Нунавут, најсеверна точка на Канада
*Корал, во Флорида, САД
*Дијамант во Квебек, Канада
*Фервел, најјужна точка на Гренланд
*Фиар во Северна Каролина, САД
*Флатери во Вашингтон, САД, најсеверозападна точка
*Хетерас во Северна Каролина, САД
*Хенри во Вирџинија, САД
*Лукаут во Северна Каролина, САД
*Меј во Њу Џерси, САД
*Принц од Велс во Алјаска, САД
*Рејс, во Њуфаундленд и Лабрадор, Канада
*Сан Лукас, во Јужна Долна Калифорнија, Мексико
*Спиар во Њуфаундленд и Лабрадор, најисточна точка на Канада

;Океанија
*Егмонт во Нов Зеланд
*Фаулвинд во Нов Зеланд
*Киднаперс во Нов Зеланд
*Лувин во Австралија
*Реинга во Нов Зеланд
*Кејп Јорк во Австралија
*Ист Кејп во Нов Зеланд
*Северен ’Рт во Нов Зеланд
*Југоисточен ’Рт во Австралија

## Поврзано
*Залив
*Затон
*Провлак

## Наводи


Рт
Рт
Трст виа Скопје (телевизиска серија)

**„Трст виа Скопје“** — македонска ТВ серија од 1987 година. Режисер и сценарист е Богдан Поп Ѓорчев, а настапуваат: Себастијан Шабан, Снежана Стамеска, Ванчо Петрушевски, Мето Јовановски, Илија Џувалековски, Владимир Ендровски, Катерина Крстева, Мите Грозданов, Ѓорѓи Колозов, Гоце Тодоровски, Шенка Колозова, Димче Мешковски и други;

## Улоги

### Епизоди

## Надворешни врски
* „Трст виа Скопје“ на International Movie Database

Категорија:Македонски телевизиски серии
Категорија:Филмови со Шенка Колозова
Сиера Невада де Мерида

**Сиера Невада де Мерида** () е највисокиот планински венец во склоп на најголемиот масив во Венецуела, Кордиљера де Мерида, кој пак е е во состав на северниот дел на Андите. Во венецот се ноаѓаат највисоките планини во Венецуела: Боливар (4.981 м), Хумболт (4.940 м), Бонплан (4.883 м) и други.

Во рамките на венецот се наоѓа и Националниот парк Сиера Невада.

## Поврзано
*Пико Боливар

## Надворешни врски
* Schubert, Carlos (1998) "Glaciers of Venezuela" United States Geological Survey (USGS P 1386-I)

Категорија:Планини во Венецуела
Категорија:Ледници во Венецуела
Јоандри Орозко

**Јоандри Хосе Орозко Цухија** (роден на )во Маракаибо) е венецуелски играч од средината на теренот. Тој во моментов игра за Волфсбург.

## Клупска кариера
### Во Венецуела
Орозко го направи своето професионално деби во 2007 година со тимот на Унион Атлетико Маракаибо, на возраст од 16 години, против Депортиво Анцоатеги. Во 2009 година потпиша со ФК Зулија, и од тој момент беше постојано присустен во сениорскиот тим. Во сезоната 2010-11 тој стана клучна фигура во првата постава на *Зулијаните*, постигнувајќи осум гола во првата половина од првенството.

### Волфсбург
На 28 јануари 2011 година беше објавено дека Орозко ќе потпише четиригодишен договор со Волфсбург, во очекување на медицинските тестови и финасиските услови со Зулија. Тој стана третиот играч од Венецуела во Бундеслигата, по Хуан Аранго и Томас Ринкон по договорот што беше завршен на 31 јануари. Орозко стави потпис со кој се обврзува на верност кон клубот до 30 јуни 2015.

## Надворешни врски

* Јоандри Орозко на soccerway
* Јоандри Орозко на transfermakt
* Јоандри Орозко на Goal.com 

Категорија:Живи луѓе
Категорија:Фудбалери од Бундеслигата
Категорија:Фудбалери на ФК Волфсбург
Категорија:Венецуелски фудбалери
Кристијан Траш

**Кристијан Траш** (роден на ) — германски професионален фудбалер кој игра за Волфсбург како играч од средниот ред.

## Технички одлики
Неговата примарна позиција е како внатрешен играч во халфовата линија, но повремено игра и како десен бек.

## Надворешни врски
* Кристијан Траш на transfermarkt 
* Кристијан Траш на soccerway

Категорија:Живи луѓе
Категорија:Фудбалери од Бундеслигата
Категорија:Фудбалери на ФК Штутгарт
Категорија:Фудбалери на ФК Волфсбург
Категорија:Германски фудбалери
Категорија:Родени во 1987 година
Фудбалски куп на Македонија 2011-2012

**Фудбалски куп на Македонија 2011-2012** било 20. издание на Купот на Македонија.

Титулата ја освоила Ренова и си обезбедила место во првата квалификациска рунда во Европа Лигата 2012-2013.

## Шеснаестинафинале
Натпреварите се одиграле на 17 август 2011 и на 3 септември 2011.

## Осминафинале
Во осминафиналето влегле сите победници од шеснаесетинафиналето. Првите натпревари се одиграле на 13, 14 и 15 септември 2011, а вторите натпревари се одиграле на 28 и 29 септември 2011.

## Четвртфинале
Првите натпревари во четвртфиналето се одиграле на 19 октомври 2011, а вторите натпревари се одиграле на 9 ноември 2011.

## Полуфинале
Првите натпревари во полуфиналето се одиграле на 4 април 2012, а вторите натпревари се одиграле на 25 април 2012.

## Финале

## Екипа победник


**[[ФК Ренова|Ренова]]****1. титула**

## Поврзано
* Прва фудбалска лига на Македонија 2011/2012
* Втора фудбалска лига на Македонија 2011/2012
* Трета фудбалска лига на Македонија 2011/2012

## Наводи

## Надворешни врски
* Официјално мрежно место 
* Македонскиот Куп на soccerway.com

2011/2012
Куп
Куп
Хрвоје Чале

**Хрвоје Чале** (роден на ) — хрватски фудбалер кој во моментов игра за Волфсбург во германската Бундеслига.

## Титули
### Трабзонспор
*Турски куп:  2010
*Турски Супер Куп:  2010

## Надворешни врски
*
*
*TFF.org profile 
*Хрвоје Чале на soccerway

Категорија:Живи луѓе
Категорија:Фудбалери од Бундеслигата
Категорија:Фудбалери на ФК Динамо Загреб
Категорија:Фудбалери на ФК Волфсбург
Категорија:Хрватски фудбалери